Predkladacia správa 

	Návrh na zrušenie úloh p. č. 10, 11 a 12 na mesiac september 2002 z Plánu legislatívnych úloh vlády SR na rok 2002 schváleného uznesením vlády SR č. 1203 z 19. decembra 2001 týkajúci sa materiálov : 

-	Návrh nariadenia vlády SR, ktorým sa vyhlasuje kúpeľné miesto Piešťany a určia sa hranice kúpeľného územia

-	Návrh nariadenia vlády SR, ktorým sa vyhlasuje kúpeľné miesto Rajecké Teplice a určia sa hranice kúpeľného územia

-	Návrh nariadenia vlády SR, ktorým sa vyhlasuje kúpeľné miesto Vyšné Ružbachy a určia sa hranice kúpeľného územia

pripravilo Ministerstvo zdravotníctva SR ako iniciatívny materiál.

	Dôvodom predloženého návrhu je skutočnosť, že uvedené úlohy sa mali realizovať v nadväznosti na schválenie nového Zákona o prírodných liečivých zdrojoch, prírodných liečebných kúpeľoch a prírodných minerálnych vodách, ktorý v tomto volebnom období už nebude prerokovaný v Národnej rade Slovenskej republiky.
	
Vzhľadom na uvedené, splnenie úloh podľa určeného časového harmonogramu je nerealizovateľné.

Prerokovanie materiálu a schválenie zrušenia úloh nebude mať vplyv na verejné financie, na životné prostredie a ani na zamestnanosť.

Návrh bol zaslaný na medzirezortné  pripomienkové konanie 19 subjektom z toho 2 subjekty nereagovali a 17 subjektov nemalo pripomienky.